
ΑΠΟΣΠΑΣΜΑ                        
Από το πρακτικό της με αριθ. 48ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 409/2023
Στη Λευκάδα σήμερα  στις 17 του μηνός Νοεμβρίου του έτους 2023, ημέρα Παρασκευή και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 25236/13-11-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκε για συζήτηση ένα (1) θέμα Εκτός Ημερήσιας Διάταξης.

ΘΕΜΑ 1ο: Απόφαση Ο.Ε.  για παροχή εξουσιοδότησης για παράσταση ενώπιον του Ειρηνοδικείου Λευκάδας αναφορικά με την υπ’ αριθμ. 17/2023 αγωγή του Κ.Ρ.   

 Εισηγητής: Δημήτριος Μασούρας, δικηγόρος του Δήμου

Ο Πρόεδρος της Ο.Ε. κ. Χαράλαμπος Καλός, Δήμαρχος, έδωσε τον λόγο στον κ. Δημήτριο Μασούρα, δικηγόρο του Δήμου, ο οποίος εισηγούμενος το θέμα, έθεσε υπόψη των μελών της Επιτροπής την εξής γνωμοδότησή του:

«Με την αναφερόμενη ανωτέρω αγωγή, ο αντίδικος Κωνσταντίνος Ροντογιάννης του Μάρκου, εμπειροτέχνης εργολάβος, κάτοικος Λευκάδας, ιστορεί ότι με προφορική σύμβαση που συνήφθη μεταξύ του ίδιου και του τότε Αντιδημάρχου Λευκάδας την 19.04.2019 παρείχε υπηρεσίες μεταφοράς αδρανών υλικών στο Δήμο Λευκάδας, για διάστημα 24 ημερών, με συμφωνηθείσα αμοιβή 250 ευρώ ανά ημέρα πλέον ΦΠΑ, ήτοι συνολικά 7.440 ευρώ, τα οποία αιτείται να υποχρεωθεί ο Δήμος Λευκάδας να του καταβάλει. 

Το γεγονός ότι η επίμαχη σύμβαση φέρεται να καταρτίσθηκε άτυπα, επομένως δεν υφίσταται απόδειξη για το ακριβές περιεχόμενό της (ύψος αμοιβής, ημέρες εργασίας κλπ.), καθώς και το γεγονός ότι ο ενάγων αναφέρει στην αγωγή του ότι εξέδωσε τιμολόγιο για την απαίτηση αυτή το έτος 2023, ενώ οι υπηρεσίες φέρεται να παρασχέθηκαν το έτος 2019, δημιουργεί σοβαρές αμφιβολίες για την βασιμότητα των αξιώσεων. 

Απόψεις της αρμόδιας υπηρεσίας δεν κατέστη εφικτό να χορηγηθούν μέχρι σήμερα, παρότι ζητήθηκαν αρμοδίως. 

Η καταληκτική προθεσμία για την υποβολή προτάσεων συμπληρώνεται την 20.10.2023. 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Ο.Ε. να δοθεί εντολή στον δικηγόρο του Δήμου Δημήτριο Μασούρα να υποβάλει προτάσεις και να παρασταθεί ενώπιον του Ειρηνοδικείου Λευκάδας, κατά την εκδίκαση της υπ’ αριθμ. 17/2023 αγωγής του Κωνσταντίνου Ροντογιάννη, αρνούμενος αυτήν και υποβάλλοντας κάθε αναγκαία ένσταση κατά την κρίση του, εν γένει δε να εκπροσωπεί το Δήμο Λευκάδας έως την τελεσιδικία της υπόθεσης.» 
Ακολούθησε συζήτηση.
Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ

Χορηγεί εντολή στον δικηγόρο του Δήμου Δημήτριο Μασούρα, να υποβάλει προτάσεις και να παρασταθεί ενώπιον του Ειρηνοδικείου Λευκάδας, κατά την εκδίκαση της υπ’ αριθμ. 17/2023 αγωγής του Κωνσταντίνου Ροντογιάννη, αρνούμενος αυτήν και υποβάλλοντας κάθε αναγκαία ένσταση κατά την κρίση του, εν γένει δε να εκπροσωπεί το Δήμο Λευκάδας έως την τελεσιδικία της υπόθεσης. 



Η απόφαση αυτή πήρε αύξοντα αριθμό: 409/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

